
RAPORT

asupra proiectului de Lege pentru ratificarea Acordului între Statele Participante 

la Brigada Multinaţională în Aşteptare cu Capacitate de Luptă Ridicată pentru Operaţiuni ONU  

privind Statutul Forţelor lor, semnat la Copenhaga, la 13 decembrie 2001

1.În conformitate cu prevederile art. 89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Acordului între Statele Participante la Brigada Multinaţională în Aşteptare cu Capacitate de Luptă Ridicată pentru Operaţiuni ONU  privind Statutul Forţelor lor, semnat la Copenhaga, la 13 decembrie 2001, trimis cu adresa nr. 174 din 4 aprilie 2002 şi înregistrat sub nr. 32/213 din 4 aprilie 2002.

Comisia juridică, de disciplină şi imunităţi şi Comisia pentru politică externă, sesizate spre dezbatere şi avizare, cu nr.               31/155 şi, respectiv, 174, au hotărât avizarea favorabilă a proiectului de lege în forma prezentată.

Consiliul Legislativ, cu nr.313/7.03.2002, a avizat favorabil, cu unele observaţii, acest proiect de lege.

Proiectul de lege a fost iniţiat în scopul ratificării acordului menţionat. Acordul stabileşte, prin reglementări noi şi prin norme de trimitere la  NATO SOFA şi PfP SOFA, ratificate de  ţara noastră prin Legea nr.23/1996, condiţiile referitoare la  intrarea, staţionarea, tranzitarea, jurisdicţia, rezolvarea litigiilor, regimul de import temporar al bunurilor proprii şi alte situaţii legate de prezenţa personalului statului trimiţător pe teritoriul statului gazdă. 

Membrii comisiei,  având  în  vedere  necesitatea  şi  importanţa   cadrului   juridic   pentru   reglementarea   statutului  forţelor

celor  6 state participante  la brigada pentru operaţiuni ONU, şi-au  exprimat deplinul acord pentru adoptarea proiectului. 

2. Proiectul de lege face parte din categoria legilor ordinare, potrivit art. 72 şi art.74 alineatul (2) din Constituţie.
3.La dezbaterea proiectului au participat în  calitate  de  invitaţi, potrivit prevederilor art. 51  şi  52 din  Regulamentul Camerei
Deputaţilor, domnul  Sorin Encuţescu, secretar de stat în Ministerul Apărării Naţionale, domnul locotenent Florentin Ilie, consilier juridic în acelaşi minister, doamna Anca Vişan şi doamna Isabel Sandu, director şi, respectiv, consilier juridic în Ministerul Afacerilor Externe.
4. La lucrările comisiei au fost prezenţi 20 deputaţi din totalul de 26 de membri ai comisiei.
Proiectul de lege a fost  aprobat cu toate cele 20 de  voturi ale deputaţilor  prezenţi.

În urma dezbaterii, în şedinţa  din  24 aprilie 2002, comisia propune adoptarea fără modificări a proiectului de lege.
PREŞEDINTE,


Răzvan IONESCU












Red.exp. Ţăranu M.

consult.Florescu M.

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Acordului referitor la traficul ilicit pe mare, adoptat la Strasbourg la 31 ianuarie 1995, în aplicarea articolului 17 din Convenţia Naţiunilor Unite împotriva traficului ilicit de stupefiante şi substanţe psihotrope, întocmită la Viena la 20 decembrie 1988, trimis cu adresa nr. 133 din 25 martie 2002 şi înregistrat sub nr. 32/185 din 26 martie 2002.

În raport de obiectul şi conţinutul său, proiectul face parte din categoria legilor ordinare.

p.PREŞEDINTE,

Marcu TUDOR

